
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1490 


6 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Β1/722/23.9.1993 (ΦΕΚ 785 τ.Β'/ 

6.10.1993) υπουργικής απόφασης «Έγκριση Προ¬ 
γράμματος Μεταπτυχιακών Σπουδών του Τμήμα¬ 
τος Φυσικής του Πανεπιστημίου Κρήτης. 1 

Έγκριση Προγραμμάτων Σπουδών Μεταπτυχιακής 
Επιμόρφωσης της Σχολής Ανθρωπιστικών Σπου¬ 
δών του Ελληνικού Ανοικτού Πανεπιστημίου. 2 

Τροποποίηση ισχύοντος Κανονισμού του Πρωτοδικεί¬ 
ου Κατερίνης. 3 

Αποδοχή παραίτησης του Συντονιστή Δ/ντή του 

ΟΠΑΠ. 4 

Λήξη της θητείας του Προέδρου του Δ/Σ ΟΠΑΠ. 5 

Προσθήκη τμημάτων, αντίστιξης και φυγής, στη Μου¬ 
σική Σχολή «ΝΕΦΕΛΗ». 6 

Χορήγηση άδειας ίδρυσης και λειτουργίας Ωδείου, 

στην Ευρύκλεια Φιλιππίδη. 7 

Χορήγηση άδειας ίδρυσης και λειτουργίας Σχολής Βυ¬ 
ζαντινής Μουσικής. 8 

Κατάταξη των Κατηγοριών της δύναμης του ΚΑΦ Ξη- 
ράς Αθηνών και των Υπαλλήλων αυτού σε κλάσεις, 

για τον Καθορισμό της Εφ’ άπαξ αποζημίωσης. 9 

Συγχώνευση Νομικών Προσώπων του Δήμου Αμα¬ 
ρουσίου με το όνομα: «Β' Παιδικός Σταθμός Δή¬ 
μου Αμαρουσίου», «Γ' Παιδικός Σταθμός Δήμου 
Αμαρουσίου», «Δ' Παιδικός Σταθμός Δήμου Αμα¬ 
ρουσίου» και «Δημοτικός Βρεφονηπιακός Σταθ¬ 


μός». 10 

Σύσταση Νομικού Προσώπου στο Δήμο Καλαμποκιού 
Ν. Δράμας με την επωνυμία «Κληροδότημα Γαλά- 

τειας-Ελισσάβετ Χρήστου Κρικοπούλου». 11 

Χορήγηση άδειας άσκησης επαγγέλματος Κοινωνικού 
Λειτουργού στην Άννα Μαριάνοβιτς-Βλαβιανού 

του Μιλιάν. 12 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΧΑΡΑΛΑΜΠΟΥΣ ΜΑΡΙΑ ΤΟΥ 

ΑΝΔΡΕΑ. 13 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΣΑΚΕΛΛΑΡΙΟΥ ΕΛΕΝΗ ΤΟΥ 
ΣΤΕΦΑΝΟΥ. 14 


Χορήγηση άδειας ασκήσεως επαγγέλματος Κοινωνι¬ 
κού Λειτουργού στην ΠΑΠΑΖΑΦΕΙΡΗ ΘΕΟΔΩΡΑ 

ΤΟΥ ΧΑΡΑΛΑΜΠΟΥ. 15 

Διενέργεια υποχρεωτικού αναδασμού περιμέτρου αρ¬ 
δευτικών έργων αγρ/των Χιλιοδένδρου, Ποριάς, 
Τσάκωνης, Πενταβρύσου, Καλοχωρίου, Μεσοπο¬ 
ταμίας Ν. Καστοριάς. 16 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.27591/31200/14.9.2000 
απόφαση του Υφυπουργού Εσωτερικών, Δημόσιας 
Διοίκησης και Αποκέντρωσης. 17 


ΑΠΟΦΑΣΕΙΣ 

Αριθ. Β7/470 (1) 

Τροποποίηση της Β1/722/23.9.1993 (ΦΕΚ 785 τ.Β'/ 

6.10.1993) υπουργικής απόφασης «Έγκριση Προ¬ 
γράμματος Μεταπτυχιακών Σπουδών του Τμήματος 
Φυσικής του Πανεπιστημίου Κρήτης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 11, 12 και 13 του 
Ν. 2083/1992 (ΦΕΚ 159 Α') «Εκσυγχρονισμός της Ανώτα¬ 
της Εκπαίδευσης» και τις διατάξεις του άρθρου 16 παρ. 1 
και 2 του Ν. 2327/1995 (ΦΕΚ 156 Α') «Εθνικό Συμβούλιο 
Παιδείας, ρύθμιση θεμάτων έρευνας Παιδείας κ.λπ.». 

2. Τιςδιατάξειςτουάρθρου29Α'του Ν. 1558/1985 (ΦΕΚ 

137Α') «Κυβέρνηση και Κυβερνητικά Όργανα» όπως αυτό 
προστέθηκε με το άρθρο 27 του Ν. 2081/1992 (ΦΕΚ 154 
Α') «Ρύθμιση του θεσμού των επιμελητηρίων.και άλ¬ 

λες διατάξεις» και αντικαταστάθηκε με την παράγραφο 
2α του άρθρου 1 του Ν. 2469/1997 (ΦΕΚ 38 Α') «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού. 

4. Την αριθμ. Β1/722/23.9.1993 (ΦΕΚ 785 τ.Β'/ 

6.10.1993) υπουργική απόφαση «Έγκριση Προγράμμα¬ 
τος Μεταπτυχιακών Σπουδών του Τμήματος Φυσικής του 
Πανεπιστημίου Κρήτης». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Το απόσπασμα πρακτικών της Γ.Σ.Ε.Σ. του Τμήματος 
Φυσικής του Πανεπιστημίου Κρήτης (συνεδρίαση της 
18.9.2000). 

6. Το απόσπασμα πρακτικών της Συγκλήτου με την ειδι¬ 
κή σύνθεση του Πανεπιστημίου Κρήτης (συνεδρίαση 143 η 
της 22.9.2000), αποφασίζουμε: 

Τροποποιούμε την αριθμ. Β1/722/23.9.1993 (ΦΕΚ 785 
τ.Β'/6.10.1993) υπουργική απόφαση ως ακολούθως: 

1. Το άρθρο 11 αντικαθίσταται ως εξής: 

«Άρθρο 11 

Διάρκεια λειτουργίας 

Το παρόν Π.Μ.Σ. του Τμήματος Φυσικής θα λειτουργή¬ 
σει μέχρι και το ακαδημαϊκό έτος 2002-2003, οπότε πρέ¬ 
πει να επανεκτιμηθεί το κόστος λειτουργίας του». 

2. Το άρθρο 13 αντικαθίσταται ως εξής: 

«Άρθρο 13 
Κόστος λειτουργίας 

Το κόστος λειτουργίας του ΠΜΣ αφορά κυρίως τις ακό¬ 
λουθες δαπάνες. 

• Υποτροφίες 25 επιλεγμένων μεταπτυχιακών φοιτη¬ 
τών (μηνιαία υποτροφία 110 χιλ. δρχ.). 

• Εκσυγχρονισμός εργαστηρίων ε1-ε7 και υπολογιστι¬ 
κής υποδομής. 

• Σταθμοί εργασίας, εξοπλισμός γραφείων κ.λπ. 

• Μεταπτυχιακή - ερευνητική συνεργασία με άλλα ΑΕΙ. 

Το κόστος λειτουργίας κατ’ έτος του ΠΜΣ είναι 40 εκατ. 

δρχ. 

Οι πηγές χρηματοδότησης κατ’ έτος του ΠΜΣ είναι: 

(α) Προϋπολογισμός του Παν/μίου Κρήτης 12 εκατ. δρχ. 
(β)ΙΗΔΛ(Ι.Τ.Ε.) 13 εκατ. δρχ. 

(γ) Ερευνητικά προγράμματα και άλλα 15 εκατ. δρχ. 

Οι πηγές αυτές καλύπτουν το προαναφερθέν κόστος 
λειτουργίας κατ’ έτοςτου Π.Μ.Σ.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 

- ♦ - 

Αριθ. Β7/584 (2) 

Έγκριση Προγραμμάτων Σπουδών Μεταπτυχιακής Επι¬ 
μόρφωσης της Σχολής Ανθρωπιστικών Σπουδών του 
Ελληνικού Ανοικτού Πανεπιστημίου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 5παρ. 1,4 και 15 του Ν. 2552/1998 «Ελ¬ 
ληνικό Ανοικτό Πανεπιστήμιο και άλλες διατάξεις» (ΦΕΚ 
266τ.Α'). 

2. Του άρθρου 29 Α'του Ν. 1558/1985 (ΦΕΚ 137 Α') «Κυ¬ 

βέρνηση και Κυβερνητικά Όργανα» όπως αυτό προστέ¬ 
θηκε με το άρθρο 27του Ν. 2081/1992 (ΦΕΚ 154 Α') «Ρύθ¬ 
μιση του θεσμού των επιμελητηρίων.και άλλες δια¬ 

τάξεις» και αντικαταστάθηκε με την παράγραφο 2α του 
άρθρου 1 του Ν. 2469/1997 ΦΕΚ 38 Α') «Περιορισμός και 
βελτίωση της αποτελεσματικότητας των κρατικών δαπα¬ 
νών και άλλες διατάξεις». 

3. Το πρακτικό της Διοικούσας Επιτροπής του Ελληνι¬ 
κού Ανοικτού Πανεπιστημίου με αριθμ. 65/18.9.2000. 


4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εγκρίνουμε προγράμματα σπουδών μεταπτυχιακής 
επιμόρφωσης στη Σχολή Ανθρωπιστικών Σπουδών του 
Ελληνικού Ανοικτού Πανεπιστημίου ως ακολούθως: 

ΠΡΟΓΡΑΜΜΑΤΑ ΣΠΟΥΔΩΝ 
ΜΕΤΑΠΤΥΧΙΑΚΗΣ ΕΠΙΜΟΡΦΩΣΗΣ: 

1. ΕΞΕΛΙΞΗ ΤΟΥ ΠΑΙΔΙΟΥ ΣΤΟ ΚΟΙΝΩΝΙΚΟ ΠΕΡΙΒΑΛ¬ 
ΛΟΝ 

Σκοπός του Προγράμματος είναι η κατανόηση των στα¬ 
δίων εξέλιξης του παιδιού από την προσχολική ηλικία μέ¬ 
χρι την εφηβεία. Στην προσέγγιση αυτή υιοθετείται η κοι- 
νωνιοπολιτισμική οπτική, αφού το παιδί που εξελίσσεται 
είναι προϊόν συγκεκριμένων πολιτισμικών πρακτικών και 
συγκεκριμένων κοινωνικών διεργασιών και σχέσεων. 

2. ΓΛΩΣΣΙΚΗ ΑΝΑΠΤΥΞΗ 

Σκοπός του Προγράμματος είναι να προσφέρει στο φοι¬ 
τητή τη δυνατότητα διείσδυσης στις σύγχρονες έρευνες 
και στους επιστημονικούς προβληματισμούς, σχετικά με 
την ανάπτυξη του προφορικού και του γραπτού λόγου, με 
ιδιαίτερη έμφαση στις πολιτισμικές και κοινωνικές παρα¬ 
μέτρους που συνδέονται με αυτή τη μαθησιακή διαδικα¬ 
σία. 

3. ΕΚΠΑΙΔΕΥΤΙΚΗ ΕΡΕΥΝΑ ΣΤΗΝ ΠΡΑΞΗ 

Σκοπός του Προγράμματος είναι η εξοικείωση των φοι¬ 
τητών με: 

- τα ιδιαίτερα προβλήματα που αντιμετωπίζουμε στην 
προσπάθεια να επιλύσουμε εκπαιδευτικά προβλήματα 
βασιζόμενοι σε συστηματική έρευνα 

- τις μεθόδους και τις τεχνικές που έχουμε στη διάθεσή 
μας για την αντιμετώπιση των προβλημάτων αυτών. 

4. ΔΙΔΑΚΤΙΚΗ ΤΩΝ ΦΥΣΙΚΩΝ ΕΠΙΣΤΗΜΩΝ 

Σκοπός του Προγράμματος είναι η παρουσίαση της 
ανάλυσης των προβλημάτων και των λύσεων που προ- 
σφέρονται αναφορικά με τη διδασκαλία των Φυσικών Επι¬ 
στημών και της Τεχνολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. 158345 (3) 

Τροποποίηση ισχύοντος Κανονισμού του Πρωτοδικείου 
Κατερίνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του Ν. 1756/1988 «Κώδικας Οργανι¬ 
σμού Δικαστηρίων και κατάστασης Δικαστικών Λειτουρ¬ 
γών» όπως αντικαταστάθηκε από το άρθρο 5 του 
Ν. 1868/1989 και όπως τελικά αντικαταστάθηκε η παρά¬ 
γραφος 2 του άρθρου 17 του Ν. 1756/1988 εκ νέου με την 
παράγραφο 4 του άρθρου 3 του Ν. 2479/1997, 

β)του άρθρου 29Ατου Ν. 1558/1985 (Α' 137) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ.2ατου Ν. 2469/1997 
(Α' 38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού. 

3. Το υπ’ αριθ. 2690/3.11.2000 έγγραφο του Εφετείου 
Θεσσαλονίκης, αποφασίζουμε: 

Τη δημοσίευση στην Εφημερίδα της Κυβερνήσεως της 
τροποποίησης του ισχύοντος Κανονισμού του Πρωτοδι¬ 
κείου Κατερίνης όπως διαμορφώθηκε με την αριθ. 
14/2000 απόφαση της Ολομέλειας του Εφετείου Θεσσα¬ 
λονίκης, μετά από παραπομπή σ’ αυτήν από τον Υπουργό 
Δικαιοσύνης της υπ’ αριθ. 10/2000 απόφασης της Ολομέ¬ 
λειας του Πρωτοδικείου Κατερίνης. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Δέχεται ομόφωνα την πρόταση του Εισαγγελέως Πρω¬ 
τοδικών Κατερίνης για την αύξηση του αριθμού των συ¬ 
νεδριάσεων του Τριμελούς Πλημμελειοδικείου Κατερί¬ 
νης από τέσσερις, σε πέντε το μήνα. 

Απορρίπτει ομόφωνα την πρόταση της Εισαγγελέως 
Πρωτοδικών Κατερίνης για την αύξηση του αριθμού των 
συνεδριάσεων του Μονομελούς Πλημμελειοδικείου Κα¬ 
τερίνης από οκτώ, σε εννέα το μήνα. 

Κρίθηκε και αποφασίσθηκε στην Κατερίνη, στις 25 Ιου¬ 
νίου 2000. 

Οι Πρόεδροι Η Γραμματέας 

ΑΙΚ. ΤΣΙΓΚΡΕΛΗ-ΠΑΠΑΔΙΑ ΑΙΚΑΤΕΡΙΝΗ ΠΑΓΚΟΥ 
ΒΑΣΙΛΕΙΟΣ ΣΥΡΟΠΟΥΛΟΣ 

Οι Δικαστές 
ΚΩΝ/ΝΟΣ ΜΠΑΤΖΙΟΣ 
ΜΑΡΙΑ ΠΑΠΑΚΩΝΣΤΑΝΤΙΝΟΥ 
ΕΥΑΓΓΕΛΙΑ ΔΑΟΥΤΗ 
ΘΕΟΔΩΡΑ ΤΣΑΜΑΔΙΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Νοεμβρίου 2000 

Ο ΥΠΟΥΡΓΟΣ 

ΜΙΧΑΗΛ ΣΤΑΘΟΠΟΥΛΟΣ 
-♦- 

Αριθ. 32252 

Αποδοχή παραίτησης του Συντονιστή Δ/ντή του ΟΠΑΠ. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Τηςπαρ. 2 του άρθρου 26 του Ν. 1558/85 «Κυβέρνη¬ 
ση και Κυβερνητικά Όργανα». 

2. Των άρθρων 24 και 25 του Ν. 1646/86 «Μέτρα πρόλη¬ 
ψης και καταστολής της βίας στους αθλητικούς χώρους 
και άλλες διατάξεις». 

3. Την υπ’ αριθμ. 24689/31.8.90 απόφαση του Υπουρ¬ 
γού Προεδρίαςτης Κυβέρνησης καιτου Υφυπουργού Πο¬ 
λιτισμού «Διεύρυνση μελών του Δ.Σ». 

4. Την υπ’ αριθμ. 29318/19.10.95 απόφαση του Υφυ¬ 
πουργού Πολιτισμού περί διορισμού Συντονιστή Διευθυ¬ 
ντή στον ΟΠΑΠ. 

5. Την υπ’ αριθμ. 19590/3.9.98 απόφαση του Υφυπουρ¬ 
γού Πολιτισμού περί ανανέωσης θητείας του Προέδρου, 
των μελών καιτου Συντονιστή Διευθυντή του Δ/Σ ΟΠΑΠ. 

6. Την υπ’ αριθμ. ΥΠΠΟ/ΔΙΟΙ/Α1/20261/20.4.2000 Κοινή 
Απόφαση του Πρωθυπουργού και του Υπουργού Πολιτι¬ 


σμού «Περί ανάθεσης αρμοδιοτήτων στον Υφυπουργό 
Πολιτισμού». 

7. Την από 3-5-2000 παραίτηση του Συντονιστή Διευθυ¬ 
ντή του ΟΠΑΠ Χρήστου Σαλαλέ, αποφασίζουμε: 

1. Αποδεχόμαστε την από 3.5.2000 υποβληθείσα παραί¬ 
τηση του Συντονιστή Διευθυντή του ΟΠΑΠ Χρήστου Σα¬ 
λαλέ. 

2. Κατά τα λοιπά ισχύει η απόφαση 19590/3.9.98 του 
Υφυπουργού Πολιτισμού ως έχει. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση αυτή να δημοσιευθεί την Εφημερίδα της 
Κυβερνήσεως. 

Αθήνα, 4 Δεκεμβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 32253 (5) 

Λήξη της θητείας του Προέδρου του Δ/Σ ΟΠΑΠ 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Της παρ. 2 του άρθρου 26 του Ν. 1558/85 «Κυβέρνη¬ 
ση και Κυβερνητικά Όργανα». 

2. Του αρθρ. 24 του Ν. 1646/86 «Μέτρα πρόληψης και 
καταστολής της βίας στους αθλητικούς χώρους και άλ¬ 
λες διατάξεις». 

3. Την υπ’ αριθμ. 24689/31.8.90 απόφαση του Υπουρ¬ 
γού Προεδρίαςτης Κυβέρνησης καιτου Υφυπουργού Πο¬ 
λιτισμού «Διεύρυνση μελών του Δ/Σ». 

4. Την υπ’ αριθμ. 5390/21.2.96 απόφαση του Υφυπουρ¬ 
γού Πολιτισμού περί διορισμού Προέδρου και Μελών Δ/Σ 
ΟΠΑΠ. 

5. Την υπ’ αριθμ. 19590/3.9.98 απόφαση του Υφυπουρ¬ 
γού Πολιτισμού περί ανανέωσης θητείας του Προέδρου, 
των μελών καιτου Συντονιστή Διευθυντή του Δ/Σ ΟΠΑΠ. 

6. Την υπ’ αριθμ. ΥΠΠΟ/ΔΙΟΙ/Α 1/20261/20.4.2000 Κοινή 
Απόφαση του Πρωθυπουργού καιτου Υπουργού Πολιτι¬ 
σμού «Περί ανάθεσης αρμοδιοτήτων στον Υφυπουργό 
Πολιτισμού», αποφασίζουμε: 

1. Τη λήξη της θητείας του Προέδρου του Δ.Σ ΟΠΑΠ 
Σωτήρη Αλημίση από τη δημοσίευση της παρούσης. 

2. Κατά τα λοιπά ισχύει η απόφαση 19590/3.9.98 του 
Υφυπουργού Πολιτισμού ως έχει. 

Από την απόφαση αυτή δεν προκαλείται δαπάνη του 
Κρατικού Προϋπολογισμού. 

Η απόφαση αυτή να δημοσιευθεί την Εφημερίδα της 
Κυβερνήσεως. 

Αθήνα, 4 Δεκεμβρίου 2000 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. ΥΠ.ΠΟ/ΚΑΤΕΧΝ/Δ 58361 (6) 

Προσθήκη τμημάτων, αντίστιξης και φυγής, στην Μουσι¬ 
κή Σχολή «ΝΕΦΕΛΗ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων», ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση αριθμ. ΥΠΠΟ/ΚΑΤΕΧΝ/Δ/13148/9.7.92 
«χορήγηση άδειας ίδρυσης και λειτουργίας Μουσικής 
Σχολής, στηνΤζένη Πουλάκη» (ΦΕΚ507473/Β/22.7.92). 

6. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής “Με Εντολή Υπουργού” στους Γεν. Γραμμα¬ 
τείς, Γεν. Δ/ντές και Προϊσταμένους των Δ/νσεων Τμημά¬ 
των και Γραφείων της Κ.Υ. του ΥΠΠΟ (ΦΕΚ 987/τ.Β/ 
28.11.1991). 

7. Την από 13.11.2000 αίτηση, μετά συνημμένα δικαιο- 
λογητικά, αποφασίζουμε: 

Συμπληρώνουμε την αριθμ. ΥΠΠΟ/ΚΑΤΕΧΝ/Δ/13148/ 
9.7.92 «χορήγηση άδειας ίδρυσης και λειτουργίας Μουσι¬ 
κής Σχολής, στην Τζένη Πουλάκη» (ΦΕΚ 473/τ.Β/ 
22.7.1992), και απόφασή μας και εγκρίνουμε τη λειτουργία 
τμημάτων, αντίστιξης και φυγής, στη Μουσική Σχολή «ΝΕ¬ 
ΦΕΛΗ», από το β' εξάμηνο του σχολικού έτους 1999 - 2000. 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρωντων δεκαπέντε (15) σπουδαστών. 

Από τις διατάξεις αυτής της απόφασης δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠ.ΠΟ/ΚΑΤΕΧΝ/Δ/62277 (7) 

Χορήγηση άδειας ίδρυσης και λειτουργίας Ωδείου, στην 
Ευρύκλεια Φιλιππίδη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων», ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Τοάρθρο29του Ν. 1158/81 «περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠ.ΠΟ/ΓΝΟΣ/33992/31.8.87 
«προϋποθέσεις λειτουργίας τμήματος Κλασικής Κιθά¬ 
ρας», (ΦΕΚ 500/Β/87). 


8. Την απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής “Με Εντολή Υπουργού”, στους Γεν. Γραμμα- 
τείς, Γεν. Δ/ντες, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ». (ΦΕΚ987/Β/28.11.91). 

9. Το από 22.11.2000 πρακτικό αυτοψίας, της Επιτρο¬ 
πής Ελέγχου καταλληλότητας κτιριακών εγκαταστάσε¬ 
ων, μουσικών εκπαιδευτηρίων. 

10. Την από 8.11.2000 αίτηση, μετά συνημμένα δικαιο- 
λογητικά, αποφασίζουμε: 

1. Χορηγούμε στην Ευρύκλεια Φιλιππίδη, άδεια ίδρυσης 
και λειτουργίας Ωδείου, που θα στεγαστεί στο κτίριο, επί 
της οδού Μουνεμένης 8, στον Υμηττό, και θα έχει επωνυ¬ 
μία ΩΔΕΙΟ «Η ΤΕΧΝΗ ΤΗΣ ΜΟΥΣΙΚΗΣ». 

2. Το Ωδείο, θα λειτουργήσει τις εξής Σχολές και τμή¬ 
ματα: 

Α. Σχολή Ανωτέρων θεωρητικών Μαθημάτων και Συν¬ 
θέσεις, με τμήματα: 

1. ωδικής, 2, αρμονίας, 3. ενοργάνωσης, 4. αντίστιξης, 
5. φυγής, 6. σύνθεσης. 

Β. Σχολή Ενοργάνου Μουσικής, με τμήματα: 

1. πληκτών, 2. εγχόρδων, 3. πνευστών, 4. κλασσικής κι¬ 
θάρας. 

Γ. Σχολή Μονωδίας, με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρωντων 15 σπουδαστών. 

4. Η άδεια ισχύει από το σχολικό έτος 2000 - 2001. 

5. Από τις διατάξεις αυτής της απόφασης, δεν προκα- 
λείται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Νοεμβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠ.ΠΟ/ΚΑΤΕΧΝ/Δ/53296 (8) 

Χορήγηση άδειας ίδρυσης και λειτουργίας Σχολής Βυ¬ 
ζαντινής Μουσικής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Την απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής “Με εντολή Υπουργού”, στους Γ εν. Γ ραμμα- 
τείς, Γ εν. Δ/ντές, Προϊστάμενους Δ/νσεων, Τ μημάτων και 
Γραφείων, της Κ.Υ. του ΥΠ.ΠΟ» (ΦΕΚ 987/τ.Β/28.11.91). 

6. Το από 9.11.2000 πρακτικό αυτοψίας της Νομαρχια¬ 
κής Αυτοδιοίκησης Καρδίτσας. 

7. Την από 20.10.2000 αίτηση, της Ιερός Μητροπόλεως 
Θεσσαλιώτιδος και Φαναριοφερσάλων, με τα συνημμένα 
δικαιολογητικά, αποφασίζουμε: 

1. Χορηγούμε στην Ιερά Μητρόπολη Θεσσαλιώτιδος 
και Φαναριοφερσάλων, άδεια ίδρυσης και λειτουργίας 
Σχολής Βυζαντινής Μουσικής που θα στεγαστεί στην πε¬ 
ριοχή Καμινάδες στην Καρδίτσα και θα έχει την επωνυμία 
Σχολή Βυζαντινής Μουσικής Ιεράς Μητρόπολης Θεσσα¬ 
λιώτιδος και Φαναριοφερσάλων «Ιωάννης ο Δαμασκη¬ 
νός». 

2. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

3. Η άδεια ισχύει από το σχολικό έτος 2000 - 2001. 

4. Από τις διατάξεις αυτής της απόφασης, δεν προκα- 
λείται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Νοεμβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 48447 (9) 

Κατάταξη των Κατηγοριών της δύναμης του ΚΑΦ Ξηράς 
Αθηνών και των Υπαλλήλων αυτού σε κλάσεις, για τον 
Καθορισμό της Εφ’ άπαξ αποζημίωσης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

Τις διατάξεις: 

1. Του άρθρου 2218/1994 «Ίδρυση Νομαρχιακής Αυτο¬ 
διοίκησης, τροποποίηση διατάξεων για την πρωτοβάθμια 
αυτοδιοίκηση και την περιφέρεια και άλλες διατάξεις» σε 
συνδυασμό με τις διατάξεις του άρθρου 8 του Ν. 
3200/1997 «περί διοικητικής αποκέντρωσης». 

2. Του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚ 107/Α/30.5.1997). 

3. Του Ν. 2386/1996 και του Ν. 2399/1996 «Υλοποίηση 
της εισοδηματικής πολιτικής έτους 1996 για μισθούς και 
συντάξεις και άλλες διατάξεις». 

4. Του Ν. Δ/τος 532/70, Β. Δ/τος 711/70, Ν. Δ/τος 
1147/72, Ν. Δ/τος 1278/72, Β. Δ/τος 173/72, Β. Δ/τος 
802/72, Π. Δ/τος 368/89 και 369/89. 

5. Του άρθρου 6 του Ν. Δ/τος 1254/49, «περίτροποποι- 
ήσεως και συμπληρώσεως ενιαίων διατάξεων περί φορ¬ 
τοεκφορτώσεων Νομών». 

6. Την 24108/4816/15.5.58 Απόφαση του Υπουργού Ερ¬ 
γασίας «περί εγκρίσεως Κανονισμού Διοικήσεως και Πα¬ 
ροχών ΚΑΦ Ξηράς Αθηνών». 

7. Τις αριθμ. 46601/1961 και 58006/3960/1965 Αποφά¬ 
σεις του Υπουργού Εργασίας. 

8. Την αριθμ. 2677/28.1.2000 Απόφαση του Γενικού 
Γραμματέα Περιφέρειας Αττικής, αναφορικά με αναπρο¬ 
σαρμογή της εφ’ άπαξ αποζημίωσης των φορτ/των και 
υπαλλήλων του ΚΑΦ Ξηράς Αθηνών. 

9. Την σύμφωνη γνώμη του Υπουργείου Εργασίας αρ. 
13038/30.12.99 και 10108/12.1.2000. 

10. Τα αντίγραφα πρακτικών της αριθμ. 46/10.11.2000 
συνεδρίασης της Δ.Ε. του ΚΑΦ Ξηράς Αθηνών, που μας 


υποβλήθηκαν με το 201/15.11.2000 έγγραφό του, απο¬ 
φασίζουμε: 

Εγκρίνουμε την 46/10.11.2000 Απόφαση της ΔΕ του 
ΚΑΦ Ξηράς Αθηνών, που αφορά στην κατάταξη των Κα- 
τηγοριώντηςδύναμηςτου ΚΑΦΞΑ καιτων υπαλλήλων αυ¬ 
τού σε κλάσεις, για τον καθορισμό του ποσού της εφ’ 
άπαξ αποζημίωσης, σύμφωνα με το άρθρο 19 της 
46601/61 απόφασηςτου ισχύοντος Κανονισμού του ΚΑΦ¬ 
ΞΑ, για το έτος 2001, ως εξής: 

ΠΙΝΑΚΑΣ ΚΑΤΑΤΑΞΗΣ ΣΕ ΚΛΑΣΕΙΣ 


ΚΑΤΗΓΟΡΙΕΣ 

ΚΛΑΣΗ 

• ΣΦ. ΕΝΩΣΗ 

Α' 

• ΑΓ. ΝΙΚ. ΚΡΕΑΤΩΝ 

Α' 

• ΑΓ. ΣΠΥΡΙΔΩΝ 

Α' 

• ΑΓ. ΓΕΡΑΣΙΜΟΣ 

Α' 

• ΥΠΑΛΛΗΛΟΙ ΚΑΦΞΑ 

Α' 

• Σ.Σ.Κ.Τ.Α. 

Β' 

• ΚΥΤΑΑ 

Β' 

• ΑΓ. Ν. ΙΧΘΥΩΝ 

Γ 

• ΠΡΟΟΔΟΣ 

Γ' 

• Ν. ΑΝΑΓΕΝΝΗΣΗ 

Γ 

• ΞΥΛΕΙΑ 

Δ' 

Η απόφαση αυτή να δημοσιευθεί στην Εφημερίδα της 


Κυβερνήσεως. 

Αθήνα, 24 Νοεμβρίου 2000 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 43704 (10) 

Συγχώνευση Νομικών Προσώπων του Δήμου Αμαρουσί¬ 
ου με το όνομα: «Β' Παιδικός Σταθμός Δήμου Αμαρου¬ 
σίου», «Γ Παιδικός Σταθμός Δήμου Αμαρουσίου», «Δ' 
Παιδικός Σταθμός Δήμου Αμαρουσίου» και «Δημοτι¬ 
κός Βρεφονηπιακός Σταθμός». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις αριθ. 14918, 14919 και 14920/17.4.2000 αποφά¬ 
σεις του Γενικού Γραμματέα Περιφέρειας Αττικής, που 
αφορούν τη σύσταση στο Δήμο Αμαρουσίου ιδίων Νομι¬ 
κών Προσώπων με το όνομα «Β' Παιδικός Σταθμός Δήμου 
Αμαρουσίου», «Γ' Παιδικός Σταθμός Δήμου Αμαρουσί¬ 
ου», «Δ' Παιδικός Σταθμός Δήμου Αμαρουσίου» και δημο¬ 
σιεύτηκε στο ΦΕΚ 648/22.5.2000 τ.Β'. 

2. Την αριθ. 15125/25.6.87 απόφαση του Νομάρχη Ανα¬ 
τολικής Αττικής που αφορά τη σύσταση στο Δήμο Αμα¬ 
ρουσίου ιδίου Νομικού Προσώπου με το όνομα «Δημοτι¬ 
κός Βρεφονηπιακός Σταθμός» και δημοσιεύτηκε στο ΦΕΚ 
411/10.8.87 τ.Β'. 

3. Την αριθ. Π2β/2827 Κοινή Υπουργική Απόφαση των 
Υπουργών ΥΠΕΣΔΔΑ & ΥΓΕΙΑΣ & ΠΡΟΝΟΙΑΣ που δημο¬ 
σιεύτηκε στο ΦΕΚ 637/30.7.97τ.Β'. 

4. Τις διατάξεις του άρθρου 203 του Π. Δ/τος 410/95 
(ΦΕΚ Α'231) (Δ.Κ.Κ.). 

5. Την αριθ. 256/2000 απόφαση του Δημοτικού Συμβου¬ 
λίου του Δήμου Αμαρουσίου για συγχώνευση των Νομι¬ 
κών Προσώπων του Δήμου Αμαρουσίου με το όνομα «Β' 
Παιδικός Σταθμός Δήμου Αμαρουσίου», «Γ Παιδικός 
Σταθμός Δήμου Αμαρουσίου», «Δ' Παιδικός Σταθμός Δή¬ 
μου Αμαρουσίου» και «Δημοτικός Βρεφονηπιακός Σταθ¬ 
μός», αποφασίζουμε: 

1. Συστήνουμε στο Δήμο Αμαρουσίου του Νομού Αττι¬ 
κής ίδιο Νομικό Πρόσωπο με το όνομα «Δημοτικός Βρε¬ 
φονηπιακός Σταθμός Δήμου Αμαρουσίου» το οποίο διέ- 
πεται από τις διατάξεις του άρθρου 203 του Π.Δ. 410/95 
(Δ.Κ.Κ.). 

2. Σκοπός του Νομικού Προσώπου είναι: 

Η καθημερινή φύλαξη, φροντίδα, ημερήσια διατροφή, 
διαπαιδαγώγηση και ψυχαγωγία νηπίων και βρεφών ερ¬ 
γαζομένων γονέων, η πολύπλευρη νοητική, συναισθημα¬ 
τική, κοινωνική, ψυχοσωματική ανάπτυξη των παιδιών, η 
προπαρασκευή τους για τη φυσική μετάβασή τους από 
την οικογενειακή ζωή στο σχολικό περιβάλλον. 
Ειδικότερα: 

α. Η καθημερινή φιλοξενία νηπίων, που εξ’ αιτίας της ερ¬ 
γασίας των γονέων ή κηδεμόνων ή άλλης κοινωνικής αι¬ 
τίας δεν έχουν κατάλληλη φροντίδα. 

β. Η ψυχική, σωματική και πνευματική ανάπτυξη των νη¬ 
πίων, σύμφωνα με τις σύγχρονες επιστημονικές αντιλή¬ 
ψεις της παιδαγωγικής και ψυχολογίας του παιδιού. 

γ. Η συμπαράσταση στις οικογένειες των φιλοξενουμέ- 
νων παιδιών, για τη σωστή αντιμετώπιση των κοινωνικών 
προβληματισμών τους. 

δ. Η ενημέρωση των γονέων ή κηδεμόνων σε θέματα 
αγωγής και ψυχολογίας των παιδιών και προσδιορίζονται 
οι γενικές αρχές για την εκπαίδευση των νηπίων. 

ε. Η εκπόνηση με ειδικούς επιστήμονες παιδαγωγικού 
κανονισμού με τον οποίο να προσδιορίζονται οι γενικές 
αρχές για την εκπαίδευση των νηπίων. 

3. Περιουσία του Νομικού Προσώπου είναι: 

α. Η κινητή και ακίνητη περιουσία την οποία χρησιμο¬ 
ποιούσαν ο «Β'Παιδικός Σταθμός Δήμου Αμαρουσίου», ο 
«Γ Παιδικός Σταθμός Δήμου Αμαρουσίου», ο «Δ' Παιδικός 
Σταθμός Δήμου Αμαρουσίου» και ο «Δημοτικός Βρεφο¬ 
νηπιακός Σταθμός». 

β. Κάθε χώρος ή κτίριο που θα παραχωρηθεί στο εν λό¬ 
γω Νομικό Πρόσωπο. 

4. Πόροι του Νομικού Προσώπου είναι: 

α. Η ετήσια επιχορήγηση από την Περιφερειακή Διοίκη¬ 
ση μέσω των Νομαρχιακών Αυτοδιοικήσεων για την κάλυ¬ 
ψη των αναγκών λειτουργίας, την συντήρηση των εγκα- 
ταστάσεών του και τη μισθοδοσία του προσωπικού του 
Κ.Π.Σ. που θα μεταταγεί σ’ αυτό μέχρι την έξοδό του από 
την Υπηρεσία, βάσει των διατάξεων της παραγ. 8 του άρ¬ 
θρου 9 του Ν. 2503/97 (ΦΕΚ 107/30.5.97 τ.Α') και σύμφω¬ 
να με τους όρους της προγραμματικής σύμβασης, που 
υπογράφεται μεταξύ του Υπουργείου Υγείας και Πρόνοι¬ 
ας, του Δήμου/Κοινότητας και της Περιφέρειας. 

β. Η ετήσια επιχορήγηση του Δήμου Αμαρουσίου 
ύψους πεντακοσίων εκατομμυρίων (500.000.000) δρχ. 

γ. Επιχορηγήσεις και κάθε είδους παροχή από το κρά¬ 
τος ή από οποιονδήποτε άλλο Οργανισμό, Νομικό ή φυ¬ 
σικό Πρόσωπο, είτε απ’ ευθείας προς το Νομικό Πρόσω¬ 
πο, είτε προς τον Δήμο Αμαρουσίου για λογαριασμό του. 

δ. Κάθε είδους προσφορές, δωρεές, κληρονομιές και 
κληροδοσίες. 

ε. Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
στ. Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον Πρόεδρο του Δ.Σ. και 
όταν αυτό απουσιάζει ή κωλύεται, από τον Αντιπρόεδρο. 


- Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Αμα¬ 
ρουσίου ύψους 500.000.000 δρχ. περίπου για το τρέχον 
οικονομικό έτος και 500.000.000 δρχ. περίπου για καθένα 
από τα επόμενα οικονομικά έτη. 

2. Γιατην ανωτέρω δαπάνη έχει εγγράφει πίστωση στον 
προϋπολογισμό του Δήμου Αμαρουσίου ύψους 
500.000.000 δρχ. στον Κ.Α. 2/212,9,4. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 23 Οκτωβρίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-Φ- 

Αριθ. 7963+7571 (11) 

Σύσταση ίδιου Νομικού Προσώπου στο Δήμο Καλαμπο¬ 
κιού Ν. Δράμας με την επωνυμία «Κληροδότημα Γαλά- 
τειας-Ελισσάβετ Χρήστου Κρικοπούλου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις των άρθρων 203 του Π. Δ/τος 410/95 
(ΔΚΚ). 

2. Τις διατάξεις των Ν. 2130/93, 2307/95 και 2503/97. 

3. Την αριθ. 86/1999 απόφαση του Δημοτικού Συμβου¬ 
λίου Καλαμποκιού σχετικά με τη σύσταση Νομικού Προ¬ 
σώπου με την επωνυμία «Κληροδότημα Γαλάτειας-Ελισ- 
σάβετ Χρήστου Κρικοπούλου». 

4. Την αριθ. 1303/10.6.99 απόφαση του Γενικού Γραμ¬ 
ματέα Περιφέρειας «περί ανάθεσης άσκησης αρμοδιοτή¬ 
των», αποφασίζουμε: 

1. Συνιστούμε στο Δήμο Καλαμποκιού Νομού Δράμας 
ίδιο Νομικό Πρόσωπο με την επωνυμία «Κληροδότημα 
Γαλάτειας-Ελισσάβετ Χρήστου Κρικοπούλου». 

2. Σκοπός του Νομικού αυτού Προσώπου είναι η διαχεί¬ 
ριση της περιουσίας, που άφησε η εκλιπούσα Γαλάτεια- 
Ελισσάβετ Κρικοπούλου καθώς και την εκτέλεση των 
όρων που προβλέπει η διαθήκη της, όσον αφορά την εκτέ¬ 
λεση έργων, βραβείων μαθητών, αθλητών κ.λπ. καθώς και 
την κατασκευή αιθούσης πολιτιστικής χρήσης. 

3. Πόροι του Νομικού Προσώπου είναι όλα τα περιου¬ 
σιακά στοιχεία, κινητά και ακίνητα, που προέρχονται 
από τη διαθήκη της Γαλάτειας-Ελισσάβετ Κρικοπού- 
λου. 

4. Θέματα σχετικά με τη διοίκηση και τη διαχείριση του 
Ν.Π. που δεν ρυθμίζονται από την κείμενη νομοθεσία θα 
ρυθμίζονται με κανονισμό που θα ψηφίσει το Δημοτικό 
Συμβούλιο. 

5. Με την παρούσα απόφαση δεν προκαλείται καμία δα¬ 
πάνη σε βάρος του προϋπολογισμού του Δήμου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Δράμα, 21 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

( 12 ) 

Χορήγηση άδειας άσκησης επαγγέλματος Κοινωνικού 
Λειτουργού στην Άννα Μαριάνοβιτς-Βλαβιανού του 
Μιλιάν. 

Η ΝΟΜΑΡΧΗΣ ΠΕΙΡΑΙΑ 

Με την υπ’ αριθ. 7117/13.11.2000 απόφαση της Νομ. 
Πειραιά χορηγήθηκε στην Άννα Μαριάνοβιτς-Βλαβιανού 
του Μιλιάν άδεια άσκησης επαγγέλματος Κοινωνικού Λει¬ 
τουργού. 

Η Νομάρχης 

ΜΑΙΡΗ ΣΟΡΩΤΟΥ-ΤΣΑΝΑΚΗ 

-♦- 

(13) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΧΑΡΑΛΑΜΠΟΥΣ ΜΑΡΙΑ ΤΟΥ ΑΝ- 
ΔΡΕΑ. 

Η ΝΟΜΑΡΧΗΣ ΑΘΗΝΩΝ 

Με την 13230/27.11.2000 απόφαση της Νομάρχου Αθη¬ 
νών χορηγήθηκε στην ΧΑΡΑΛΑΜΠΟΥΣ ΜΑΡΙΑ ΤΟΥ ΑΝ- 
ΔΡΕΑ άδεια άσκησης επαγγέλματος Κοινωνικού Λειτουρ¬ 
γού. 

Με εντολή Νομάρχου 
Ο Διευθυντής κ.α.α. 

(υπογραφή) 

-♦- 

(14) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΣΑΚΕΛΛΑΡΙΟΥ ΕΛΕΝΗ ΤΟΥ ΣΤΕΦΑ¬ 
ΝΟΥ. 

Η ΝΟΜΑΡΧΗΣΑΘΗΝΩΝ 

Μετην 13075/22.11.2000 απόφαση της Νομάρχου Αθη¬ 
νών χορηγήθηκε στην ΣΑΚΕΛΛΑΡΙΟΥ ΕΛΕΝΗ ΤΟΥ ΣΤΕ¬ 
ΦΑΝΟΥ άδεια άσκησης επαγγέλματος Κοινωνικού Λει¬ 
τουργού. 

Με εντολή Νομάρχου 
Ο Διευθυντής κ.α.α. 

(υπογραφή) 

-♦- 

(15) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΠΑΠΑΖΑΦΕΙΡΗ ΘΕΟΔΩΡΑ ΤΟΥ ΧΑ¬ 
ΡΑΛΑΜΠΟΥ. 

Η ΝΟΜΑΡΧΗΣΑΘΗΝΩΝ 

Μετην 12932/22.11.2000 απόφαση της Νομάρχου Αθη¬ 
νών χορηγήθηκε στην ΠΑΠΑΖΑΦΕΙΡΗ ΘΕΟΔΩΡΑ ΤΟΥ 
ΧΑΡΑΛΑΜΠΟΥ άδεια άσκησης επαγγέλματος Κοινωνι¬ 
κού Λειτουργού. 

Με εντολή Νομάρχου 
Ο Διευθυντής κ.α.α. 

(υπογραφή) 


Αριθ. ΚΗ/8663 (16) 

Διενέργεια υποχρεωτικού αναδασμού περιμέτρου αρ¬ 
δευτικών έργων αγρ/των Χιλιοδένδρου, Ποριάς, Τσά- 
κωνης, Πενταβρύσου, Καλοχωρίου, Μεσοποταμίας Ν. 
Καστοριάς. 

Ο ΝΟΜΑΡΧΗΣ ΚΑΣΤΟΡΙΑΣ 
Έχοντας υπόψη: 

1. Τις διατάξεις του άρθρου 6 του Ν. 674/77 σύμφωνα με 
τις οποίες παρέχεται η δυνατότητα διενέργειας «υποχρε¬ 
ωτικών Αναδασμών» σε αγροκτήματα στα οποία εκτελέ- 
σθηκαν ή εκτελούνται αρδευτικά έργα. 

2. Τις διατάξεις του Ν.Δ. 532/70 σε συνδυασμό με αυτές 
των 709/70 και 192/72 Β. Δ/των «περί συμπληρώσεως δια¬ 
τάξεων περί διοικητικής αποκεντρώσεως κ.λπ.». 

3. Τις διατάξεις του άρθρου 3του Ν. 2218/94 καθώς και 
αυτές του άρθρου 10 παρ. 8 του Ν. 2503/97 τις αναφερό- 
μενες στη Νομαρχιακή Αυτοδιοίκηση και τις αρμοδιότη¬ 
τες των Νομαρχών. 

4. Τα αριθμ. ΚΗ/1095/10.5.99 και ΚΗ/2982/21.11.2000 
έγγραφα της Δ/νσης Εγγείων Βελτιώσεων Καστοριάς με 
τα οποία προτείνεται η διενέργεια υποχρεωτικών αναδα¬ 
σμών σε αγρ/τα των Δήμων Αλιάκμονα και Αγίας Τριάδας 
και συγκεκριμένα στα: 

α. αγρ/μα Καλοχωρίου σε έκταση 1.191 στρεμμάτων 
β. αγρ/μα Μεσοποταμίας σε έκταση 1.088 στρεμμάτων 
γ. αγρ/μα Χιλιοδένδρου σε έκταση 780 στρεμμάτων 
δ. αγρ/μα Ποριάς σε έκταση 1.334 στρεμμάτων 
ε. αγρ/μα Πενταβρύσου σε έκταση 82 στρεμμάτων 
στ. αγρ/μα Τσάκωνης σε έκταση 560 στρεμμάτων 

5. Τα συνοδεύοντατις πιο πάνω προτάσεις διαγράμμα¬ 
τα στα οποία εμφανίζονται οι περιμετρικές γραμμές διά¬ 
ταξης των αρδευτικών έργων. 

6. Την εισήγηση της Δ/νσης Γεωργίας για την αναγκαιό¬ 
τητα διενέργειας υποχρεωτικών αναδασμών στα προα- 
ναφερόμενα αγροκτήματα, αποφασίζουμε: 

Τη διενέργεια υποχρεωτικών Αναδασμών στην έκταση 
των αγρ/των που περικλείεται από την περίμετρο του αρ¬ 
δευτικού έργου και συγκεκριμένα στα: 
α. αγρ/μα Καλοχωρίου σε έκταση 1.191 στρεμμάτων 
β. αγρ/μα Μεσοποταμίας σε έκταση 1.088 στρεμμάτων 
γ. αγρ/μα Χιλιοδένδρου σε έκταση 780 στρεμμάτων 
δ. αγρ/μα Ποριάς σε έκταση 1.334 στρεμμάτων 
ε. αγρ/μα Πενταβρύσου σε έκταση 82 στρεμμάτων 
στ. αγρ/μα Τσάκωνης σε έκταση 560 στρεμμάτων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καστοριά, 24 Νοεμβρίου 2000 
Ο Αναπληρωτής Νομάρχης 
ΚΩΝ/ΝΟΣ ΛΙΑΝΤΣΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(17) 

Στο ΦΕΚ 1167/21.9.2000, σελ. 16419, αριθ. 3, όπου δη- 
μοσιεύθηκε η Φ.27591/31200/14.9.2000 απόφαση του 
Υφυπουργού Εσωτερικών, Δημόσιας Διοίκησης και Απο¬ 
κέντρωσης, διορθώνεται το επώνυμο του πολιτογραφη- 
θέντος, από το εσφαλμένο Μπουάλι στο ορθό Μιτουάλι. 

(Από το Υπουργείο ΕΣΔΔΑ) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ. 9 γ 

Θ-ΓΠ3Π: ννθ5ΓΠ33ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































